stanford-oval/wikipedia huggingface dataset:
Bamenda

| Bamenda |
| --- | --- |

 Bamenda
 Koordinaatit: 5°58′N, 10°09′E 
Valtio:  Kamerun
Maakunta:  Nord-Ouest
Departementti:  Mezam
Korkeus:  1 614 m
Väkiluku (2006):  269 530
Aikavyöhyke:  UTC+1
Infobox OKVirheellinen NIMI-arvo: 
Bamenda on kaupunki Kamerunin luoteisosassa. Se on Nord-Ouestin maakunnan hallinnollinen keskus. Vuoden 2006 väestönlaskennan mukaan siellä asui noin 269 500 asukasta.
Bamenda sijaitsee kukkula-alueella 366 kilometriä maan pääkaupungista Yaoundésta luoteeseen.
Aiheesta muualla

Kuvia tai muita tiedostoja aiheesta Bamenda Wikimedia Commonsissa
Atomikello

Atomikello.
Atomikello on kello, joka käyttää atomien resonanssitaajuuksia ajan mittaamiseen. Ne ovat kaikkein tarkimpia kelloja.
Maailman tarkin kello on atomikello, joka jätättää tai edistää yhden sekunnin 40:ssä miljardissa vuodessa.
Ensimmäinen atomikello rakennettiin Britannian Kansallisessa fysiikan laboratoriossa vuonna 1955.
Ensimmäiset atomikellot olivat masereihin kytkettyjä laitteita. Nykyiset atomikellot perustuvat modernimpaan fysiikkaan kuten kylmiin atomeihin eli cesiumatomeihin, joiden lämpotila on pudotettu liki absoluuttiseen nollapisteeseen ja atomiryppäisiin eli sähköisessä vuorovaikutuksessa oleviin atomeihin. Atomikellojen aikavirhe on noin sekunnin miljardisosa vuorokaudessa. Atomikellot eivät ole radioaktiivisia.
Cesiumatomikello altistaa cesiumatomit mikroaalloille, kunnes ne resonoivat resonanssitaajuudellaan, ja sitten se laskee vastaavat värähtelyt kellojaksoina.[lähde? ]
Atomikelloihin voivat vaikuttaa ympäristötekijät, ja yksinkertaisimpien kellojen käyttämät menetelmät ovat hyvin riippuvaisia ympäristöstä. Parhaat kellot ovat metrologisia primäärinormaalejaselvennä, joita on kaikkiaan alle kaksikymmentä koko maailmassa ja joihin vaikuttavat ainoastaan lämpösäteily ja magneettikentät. Suhteellinen epävarmuusselvennä on pienin eli sekunti sadassa miljoonassa vuodessa radiotaajuuksisissa cesiumkelloissa.[lähde? ]
Kelloihin – kuten itse ajan kulumiseen – vaikuttavat suhteellisuusteorian mukaisesti kellon nopeus ja painovoima. Kellojen vertailun mahdollistamiseksi sekunti määritellään keskimerenpinnan tasossa.  Suhteellisuusteorian mukaiset korjaukset on otettava huomioon GPS-satelliittien atomikellojen toiminnassa.[lähde? ]
Suomen virallista aikaa ylläpidetään kolmella atomikellolla Otaniemessä sijaitsevassa VTT:n kansallisessa metrologialaitoksessa. VTT:n aikalaboratorion kellot ovat mikroaaltoalueella toimivia vetymaserkelloja. Uusin niistä on sveitsiläinen, kaksi vanhempaa venäläisiä. Ne heittävät laskennallisesta maailmanajastaselvennä tyypillisesti 10–20 nanosekuntia kuukaudessa. Näiden kellojen avulla Suomi osallistuu maailmanajan ylläpitämiseen, samoin kuin noin 80–90 muuta metrologian laboratoriota eri puolilta maailmaa. VTT MIKES kehittää uuden sukupolven optista atomikelloa, jolla tavoitellaan 18 desimaalin tarkkuutta. Sillä tarkkuudella toimivia optisia atomikelloja on maailmassa  kymmenkunta.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen virallinen aika.
Badshahi-moskeija

| Badshahi-moskeija |
| --- | --- |

Perustiedot
Sijainti:  Lahore, Punjab, Pakistan
Koordinaatit:  31°35′17″N, 74°18′36″E
Rakennustyyppi:  moskeija
Uskonnollinen käyttö:  islam
Arkkitehtuuri
Rakennuttaja:  Aurangzeb
Rakennustöiden alkaminen:  1671
Valmistumisvuosi:  1673
Kapasiteetti:  100 000
Infobox OKNimi-testi OK: 
Badshahi-moskeija (بادشاہی مسجد, ”Keisarillinen moskeija”) on suurmogulien aikakauden moskeija Lahoressa, Pakistanin Punjabin provinssin pääkaupungissa Pakistanissa. Moskeija sijaitsee Lahoren linnoituksen länsipuolella Lahoren muuratun kaupungin laitamilla, ja sitä pidetään yleisesti yhtenä Lahoren tunnetuimmista maamerkeistä.
Badshahi-moskeijan rakensi mogulihallitsija Aurangzeb vuosina 1671–1673. Moskeija on tärkeä esimerkki suurmogulien arkkitehtuurista, ja sen ulkopinta on koristeltu veistetyllä punaisella hiekkakivellä ja marmorilla. Se on edelleen suurmoguliaikakauden suurin moskeija, ja se on Pakistanin toiseksi suurin moskeija. Suurmogulien valtakunnan kaatumisen jälkeen moskeijaa käytettiin Sikhivaltion ja Britannian imperiumin varuskuntana, ja se on nyt yksi Pakistanin tunnetuimmista nähtävyyksistä.
Aiheesta muualla

Kuvia tai muita tiedostoja aiheesta Badshahi-moskeija Wikimedia Commonsissa
Aarno Jalas

Aarno Ilmari Jalas, sukunimi aik. Juslin (11. heinäkuuta 1887 Vaasa – 3. heinäkuuta 1958 Helsinki) oli suomalainen yhteiskoulun opettaja ja päätoimittaja.
Aarno Jalaksen vanhemmat olivat tullivartija Juho Juslin ja Elisabet Fallström. Hän pääsi ylioppilaaksi Vaasan reaalilyseosta 1907 ja valmistui Helsingin yliopistosta filosofian kandidaatiksi 1919. Jalas teki opintomatkoja Ruotsiin ja Saksaan.
Jalas oli Kristiinan suomalaisen yhteiskoulun maantiedon ja luonnonhistorian opettajana 1914–1921 ja vuodesta 1921 alkaen maantiedon, luonnonhistorian ja kemian opettajana Helsingin vanhassa suomalaisessa yhteiskoulussa sekä tuntiopettajana muissa helsinkiläisissä oppikouluissa. Kristiinankaupungissa asuessaan Jalas toimi lisäksi Suupohjan Kaiku -lehden avustavana toimittajana 1914–1919, Kristiinan Sanomat -lehden päätoimittajana 1921 ja myöhemmin eräiden muiden lehtien avustajana. Jalas kirjoitti Maapallo-teokseen Meksikoa ja Saharaa kuvailevat osat.
Suomen sisällissodan aikana Jalas oli Kristiinan piiriesikunnan ja sittemmin Porin rykmentin 2. pataljoonan esikunnan jäsenenä. Sodan jälkeen hän oli sotalaitoksen palveluksessa huhtikuuhun 1919 saakka meriväen intendentuurin osastopäällikkönä ja v. t. intendenttinä. Kristiinankaupungissa Jalas oli kaupunginvaltuuston jäsenenä ja kunnallisen vaalilautakunnan puheenjohtajana sekä eri kunnallisten lautakuntien jäsenenä. Hän oli yksi Kristiinan suomalaisen suojeluskunnan esikunnan perustajajäsenistä.
Aarno Jalas oli naimisissa vuodesta 1914 Karin Margareta Niemen kanssa.
Teoksia

Eläinopillisia yleiskatsauksia: kertausta ja reaalikokeeseen valmistumista varten; tekijät Asko Pulkkinen ja Aarno Jalas. WSOY 1938
Kasviopin kertauskirja: kasvien muoto-oppi, sisärakenne ja lisääntyminen: oppikoulun loppututkintoon ja realikokeeseen valmistumista varten; tekijät Asko Pulkkinen ja Aarno Jalas. WSOY 1938
Toimitustöitä

Luonnonhistorian ja maantieteen opettajain päivät 1935-1936: esitelmiä ja selostuksia. Suomen luonnonhistorian ja maantieteen opettajien liitto, Helsinki 1936
Asko Pulkkinen : Eläinoppi 2, Alemmat selkärankaiset, selkärangattomat, yleiseläinoppi. 2. painos WSOY 1937
Tietojen kirja: yleistietoteos jatko-opintoja varten. 2. osa; toim. Aarno Jalas ym. WSOY 1942, 9. painos 1955
Tietojen kirja: yleistietoteos jatko-opintoja varten. 3. osa; Practical knowledge for all teoksen pohjalla mukaillen suomeksi toimitettu, toim. Aarno Jalas ym. WSOY 1943, 8. painos 1956
Tietojen kirja: yleistietoteos jatko-opintoja varten. 4. osa; Practical knowledge for all teoksen pohjalla mukaillen suomeksi toimitettu, toim. Aarno Jalas ym. 4. painos WSOY 1949, 7. painos 1954
Tietojen kirja: yleistietoteos jatko-opintoja varten. 5. osa; Practical knowledge for all teoksen pohjalla mukaillen suomeksi toimitettu, toim. Aarno Jalas ym. 3. painos WSOY 1949, 6. painos 1954
Tietojen kirja: yleistietoteos jatko-opintoja varten. 6. osa; Practical knowledge for all teoksen pohjalla mukaillen suomeksi toimitettu, toim. Aarno Jalas ym. 3. painos WSOY 1949, 7. painos 1956
Suomennoksia

Gunnar Marklund : Biologia: oppikoulujen lukioluokkia varten. WSOY 1933, 7. painos 1948, 8. painos 1956 lehtori Aarno Jalaksen suomennoksen pohjalla toim. Hannu Tarmio (alkuteos Biologi för lärdomsskolornas gymnasialklasse)
H. G. Wells, Julian Huxley ja G. Ph. Wells : Elämän ihmeet 1 ; suomeksi toimittanut Aarno Jalas. WSOY 1936, 3. painos 1950
H. G. Wells, Julian Huxley ja G. Ph. Wells : Elämän ihmeet 2 ; suomeksi toimittanut Aarno Jalas. WSOY 1937, 4. painos 1951
H. G. Wells, Julian Huxley ja G. Ph. Wells : Elämän ihmeet 3 ; suomeksi toimittanut Aarno Jalas. WSOY 1938
H. G. Wells, Julian Huxley ja G. Ph. Wells : Elämän ihmeet 4 ; suomeksi toimittanut Aarno Jalas. WSOY 1939
Heinz Graubner : Elämäneliksiirit: hormoonit ja vitamiinit. WSOY 1943 (alkuteos Elixiere des Lebens: von Hormonen und Vitaminen)
Banana Press

Banana Press Oy on suomalainen kirjankustantamo, joka on erikoistunut sarjakuvien julkaisemiseen. Se perustettiin vuonna 1985 Pahkasika-lehden kustantajaksi. Sarjakuvien lisäksi Banana Press on julkaissut populaarikulttuuriin liittyvien alojen tietokirjallisuutta. Yhtiö on alusta alkaen harjoittanut myös sarjakuvien postimyyntiä.
Aiheesta muualla

Banana Pressin kotisivut
Bameul geonneun seonbi

| Bameul geonneun seonbi> 밤을 걷는 선비 |
| --- | --- |
Tyyli:  draama
Kestoaika:  60 min
Pääosissa:   Lee Jong-gi  Shim Chang-min  Lee So-hyuk 
Alkuperämaa:   Etelä-Korea
Alkuperäiskieli:  korea
Verkko:  MBC
Esitetty:  8. heinäkuuta 2015 – 10. syyskuuta 2015
Tuotantokausia:  1
Jaksoja:  20
Aiheesta muualla
Virallinen sivusto
IMDb 
Bameul geonneun seonbi (kor. 밤을 걷는 선비, engl. Scholar Who Walks the Night) on televisioyhtiö MBC:n esittämä eteläkorealainen draamasarja. Sen päärooleissa ovat Lee Jong-gi, Shim Chang-min ja Lee So-hyuk.
Aiheesta muualla

Viralliset kotisivut (koreaksi)
Bameul geonneun seonbi Internet Movie Databasessa (englanniksi)
Bank of Valletta

| Bank of Valletta plc |
| --- | --- |
 Bank of Vallettan pääkonttori.
Yritysmuoto:  Julkinen osakeyhtiö
Perustettu:  1974
Kotipaikka:  Santa Venera, Malta
Toiminta-alue:  Malta
Toimiala:  rahoitus
Kotisivu:  https://www.bov.com/
Infobox OKVirheellinen NIMI-arvo: 
Bank of Valletta plc (lyhenne: BOV) on Maltan yksi suurimpia ja johtavia rahoituslaitoksia. Pankin pääkonttori sijaitsee Maltalla Santa Venerassa ja se on perustettu vuonna 1974. Vuonna 2014 Bank of Vallettalla oli 44 konttoria ympäri Maltaa. Pankin toimintaa valvoo suoraan Euroopan keskuspankki.
Historia

Bank of Valletta perustettiin vuonna 1974 Maltan hallituksen ja Malta Development Corporationin välisellä sopimuksella. Vuonna 1995 pankin osakkeet siirtyivät julkiseen jakoon. Bank of Valletta oli Maltan ensimmäinen pankki, joka avasi verkkopankin saarivaltiossa vuonna 2002. Kymmenen vuotta myöhemmin vuonna 2012 pankki julkaisi oman sovelluksen ja avasi mobiilipankin. Vuonna 2017 ylimääräisen yhtiökokouksen jälkeen Bank of Vallettan valtuutettu osakepääoma kasvoi 500 miljoonasta eurosta miljardiin euroon, mutta liikkeeseen laskettu osakepääoma pysyi samana.
Banana (elektroniikkapeli)

Banana on hongkongilaisen Vtechin Time & Fun-sarjaan vuonna 1981 julkaisema käsikonsolipeli. Pelin tavoitteena on estää näytöllä kulkevia poikia liukastumasta neljässä eri suunnassa oleviin banaaninkuoriin liikuttamalla talikolla varustautunutta miestä neljällä hallintanapilla. Peli päättyy viiden virheen jälkeen. Italialainen lelufirma Polistil valmisti peliä myös lisenssillä nimellä Banana Sbang.[lähde? ]
Konsolin sarjanumero on 80-0173 ja siinä on myös herätyskello ja sekuntikello. Kuoren väri on ruskea.[lähde? ]
Samankaltaisia pelejä ovat Vtechin Sleep Walker, jossa pelaaja estää unissakävelijää kompastumasta lattialla lojuvaan kamaan sekä Nintendon Game & Watch-sarjan Manhole, jossa pelaajan on estettävä miestä putoamasta viemäriin.
Aiheesta muualla

Tietokonesimulaatio pelistä osoitteessa http://www.madrigaldesign.it.
VTECH Fandom wiki
Banachin–Tarskin paradoksi

Banachin–Tarskin paradoksin mukaan pallo voidaan hajottaa ja järjestää siten, että syntyy kaksi palloa, joista molemmat ovat yhtä suuria kuin alkuperäinen pallo.
Banachin–Tarskin paradoksin muodostivat matemaatikot Stefan Banach ja Alfred Tarski vuonna 1924. He todistivat, että jos valinta-aksiooma pätee, voidaan pallo hajottaa ja järjestää siten, että syntyy kaksi palloa, joista molemmat ovat yhtä suuria kuin alkuperäinen pallo, mikä tarkoittaa sitä, että kohteesta voitaisiin tehdä kaksi identtistä kopiota ilman, että sitä venytetään tai siihen liitetään materiaalia. Banach ja Tarski tekivät todistuksensa, jotta voisivat todistaa valinta-aksiooman vääräksi, mutta useat matemaatikot katsoivat sen vain merkitsevän sitä, että se tuottaa intuitionvastaisia tuloksia. Voidaan osoittaa, että pallon hajottava kuvaus ei voi olla mitallinen.
Aiheesta muualla

"Sur la décomposition des ensembles de points en parties respectivement congruentes", Fundamenta Mathematicae, 6, (1924), 244–277, Banachin ja Tarskin alkuperäinen artikkeli ranskaksi.
Layman's Guide to the Banach–Tarski Paradox (Kuro5hin)
Francis E. Su, "The Banach–Tarski Paradox" (Arkistoitu – Internet Archive)
S. Wagon, The Banach–Tarski Paradox, Cambridge University Press, 1986.
L. Wapner, The Pea and the Sun: A Mathematical Paradox, A.K. Peters, 2005
Banana Islands

Banana Islands -saaret
Banana Islands on saariryhmä Yawri Bayn rannikolla Sierra Leonessa. Se koostuu kolmesta saaresta: Dublinista, Rickettsistä ja ainoasta asumattomasta saaresta Mes-Meheux’stä. Dublin Islandin leimallinen piirre ovat sen rannat, kun taas Ricketts Islandia hallitsevat metsät. Saariryhmän suurimmat tulot tulevat kalastuksesta ja matkailusta.
Dublin ja Ricketts

Portugalilaisten merimiesten tiedetään käyneen saarilla 1600-luvulla, ellei aikaisemminkin. 1700-luvun lopulla, ja 1800-luvulla saarille asettui vapautettuja orjia, jotka tulivat suurimmaksi osaksi Amerikasta. Suurin osa saarien asukkaista on heidän jälkeläisiään. Orjuuden lakkauttava asetus säädettiin 1807. Dublin- ja Rickettssaarilla asuu yhteensä noin 900 ihmistä.
Saariryhmän historialliset nähtävyydet liittyvät siirtomaa-aikaan. Bunce Islandin ja Plantin Islandin ohella se oli orjakaupan keskus.
Nähtävyyksiin kuuluu vuonna 1881 rakennetun anglikaanisen kirkon rauniot lähellä tärkeintä asutuskeskusta Dublinia.
Saarilla esiintyy 750 perhoslajia ja useita sademetsien apinalajeja.
Käännös suomeksi
Babes in Toyland

Babes in Toyland voi tarkoittaa ainakin seuraavia:
Babes in Toyland, vuonna 1987 perustettu yhdysvaltalainen  alternative rock -yhtye
Babes in Toyland, Victor Herbertin operetti vuodelta 1903
Babes in Toyland, Gus Meinsin ja Charles Rogersin ohjaama elokuva vuodelta 1934
Babes in Toyland, Jack Donohuen ohjaama elokuva vuodelta 1961
Babes in Toyland, Clive Donnerin ohjaama televisioelokuva vuodelta 1986
Babes in Toyland, Paul Sabellan ohjaama animaatioelokuva vuodelta 1997.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Babes in Toyland”, voi hakea sivunnimihaulla, laajalla sivunnimihaulla tai tekstihaulla.
Akira Yamaoka

| Akira Yamaoka> 山岡晃 |
| --- | --- |
 Akira Yamaoka vuonna 2010.
Henkilötiedot
Syntynyt: 6. helmikuuta 1968 (ikä 56) Niigata, Japani
Muusikko
Tyylilajit:  rock, dark ambient ja trip hop 
Soittimet:  kitara ja kosketinsoitin 
Aiheesta muualla
www.akirayamaoka.com ja www.akirayamaoka.jp
  [ Muokkaa Wikidatassa ] [ ohje ]  
Akira Yamaoka (jap. 山岡晃, Yamaoka Akira, s. 6. helmikuuta 1968 Niigata, Japani) on japanilainen muusikko ja videopelimusiikin säveltäjä. Hän on säveltänyt musiikkia kymmeniin Konamin videopeleihin. Yamaoka on opiskellut Tokiossa tuotesuunnittelua sekä sisustusta. Musiikillisiksi vaikutteikseen hän on nimennyt muun muassa Visagen, Depeche Moden, Metallican ja Vangeliksen.
Yamaoka on parhaiten tunnettu Silent Hill -pelisarjasta, jonka jokaiseen osaan hän on tuottanut sekä musiikin että ääniefektit,  pois lukien Silent Hill: Play Novelin Game Boy Advancelle. Useita hänen tuotoksiaan on myös koottu Silent Hill -elokuvaan. Pelisarjan kolmannessa ja neljännessä osassa hän oli myös yleisemmässä pelituottajan roolissa. Yamaoka esitti Silent Hill 2:n musiikkia elävänä vuonna 2005 Symphonic Game Music Concert -tapahtumassa Saksassa. Hän soitti Silent Hill -tuotantoaan myös 27. toukokuuta 2006 Chicagossa, soittaen orkesterissa sähkökitaraa.
Tällä hetkellämilloin? Yamaoka työskentelee videopelejä valmistavassa Grasshopper Manufacture -yhtiössä.
Ura > 1990-luku

Akira Yamaoka alkoi työskennellä Konamilla 21. syyskuuta 1993 säveltäjänä ja äänisuunnittelijana. Pelitaloon liityttyään hän sävelsi musiikkia muun muassa peleihin Lighting Legend, Road Rage, Poy Poy ja Kansei: Sacred Fist sekä pelisarjaan Winning Eleven. Hän teki lisäksi kaksi rocksovitusta Castlevania: Symphony of the Night -soundtrackin kappaleista.
Vuoden 1999 kauhupeli Silent Hillin suunnitteluvaiheessa Yamaoka asettui säveltäjän lisäksi ehdolle yleiseksi ääniohjaajaksi. Hän loi peliin poikkeuksellisen industrial-, ambient-, noise- ja kokeellista musiikkia tavanomaisempaan pelimusiikkiin sekoittavan soundtrackin. Hän vastasi myös kaikista muista pelin äänistä, efektoinnista ja soundtrack-julkaisun tuottamisesta. Samoihin aikoihin hän julkaisi ensimmäisiä monista Bemani-pelisarjaan säveltämistään kappaleista.
Ura > 2000-luku

Pian ensimmäisen Silent Hillin julkaisun jälkeen Yamaoka alkoi työstää sen jatko-osan, vuonna 2001 julkaistun Silent Hill 2:n musiikkia ja ääniä. Soundtrackistä tuli tyylillisesti monipuolisempi, melodisempi ja tunteikkaampi, ja se saavuttikin suurta suosiota. Myös Yamaoka itse on maininnut Silent Hill 2:n soundtrackin olevan yksi hänen omista suosikeistaan sarjassa. Hän toimi peliä kehitettäessä myös tuottajan roolissa.
Sävellettyään Contra: Shattered Soldierin kitarapainotteiset kappaleet, Yamaoka keskittyi toimimaan Silent Hill -sarjan seuraavien kahden osan, Silent Hill 3:n (2003) ja Silent Hill 4: The Roomin (2004) ohjaajana, säveltäjänä sekä yleisenä äänikehittäjänä. Näiden osien aikana Yamaoka toi pelisarjan tähän asti instrumentaaliseen musiikkiin mukaan lauluelementin. Hän valitsi Los Angelesissa pidetyssä valintatilaisuudessa Mary Elizabeth McGlynnin Silent Hill 3:n laulajaksi. McGlynn on toiminut laulajana myös kaikissa pelisarjan myöhemmissä osissa. Musiikillisen erikoisalansa lisäksi Yamaoka toimi myös pelisarjan kolmannessa ja neljännessä osassa yleisemmän ohjaajan roolissa, ja kehitti etenkin pelien interaktiivisuutta ja psykologisuutta.
Vuoden 2006 tammikuussa julkaistiin Akira Yamaokan ensimmäinen oma, mihinkään pelisarjaan kuulumaton albumi nimellä iFUTURELIST. Seuraavaa ”sooloalbumia” artisti on harkinnut säveltävänsä vuonna 2011. Sittemmin Yamaoka on työskennellyt muun muassa pelien Silent Hill Ørigins (2007), Silent Hill Homecoming (2008) ja Silent Hill: Shattered Memories (2009) parissa.
Silent Hill Shattered Memories jäi Yamaokan viimeiseksi työksi Konamissa hänen pitkäaikaisen työsuhteensa päätyttyä 2. joulukuuta 2009. Hän on kuitenkin kertonut harkitsevansa säveltämistä Konamin peleihin jatkossakin, mikäli häntä pyydetään siihen.
Ura > 2010-luku

Kuultuaan Akira Yamaokan jättävän Konamin, Koichi Suda, japanilaisen Grasshopper Manufacturen johtaja ja Yamaokan tuttava pyysi säveltäjää yhtiöönsä. Yamaoka suostui, sillä oli aina pitänyt yhtiön peleistä.
Aiheesta muualla

39559 Akira Yamaoka VGMdb-sivustolla (englanniksi)
Bentsobarbitaali

| --- | --- |

Bentsobarbitaali
Systemaattinen (IUPAC) nimi
1-bentsoyyli-5-etyyli-5-fenyyli-1,3-diatsinaani-2,4,6-trioni
Tunnisteet
CAS-numero: 744-80-9
ATC-koodi:  ?
PubChem CID: 12938
Kemialliset tiedot
Kaava: C19H16N2O4 
Moolimassa: 336,34 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Bentsobarbitaali (tuotenimellä Benzonal) on barbituraattijohdannainen lääkeaine. Sitä on käytetty epilepsialääkkeenä.
Bentsobarbitaalilla on samankaltaisia vaikutuksia fenobarbitaalin kanssa, ja sillä on voimakas väärinkäyttö- ja riippuvuuspotentiaali.
Aiheesta muualla

PubChem: Benzobarbital (englanniksi)
ChemBlink: Benzobarbital (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Barbituraatit
alfenaali
allobarbitaali
amobarbitaali
aprobarbitaali
barbeksakloni
barbitaali
barbitaalinatrium
bentsobarbitaali
bentsyylibutyylibarbitaali
brallobarbitaali
butabarbitaali
butalbitaali
etallobarbitaali
fenobarbitaali
fenobarbitaalinatrium
fetarbitaali
heksobarbitaali
heptabarbitaali
metarbitaali
metioturiaatti
metituraali
metoheksitaali
metyylifenobarbitaali
nealbarbitaali
pentobromitaali
pentobarbitaali
probarbitaali
proksibarbaali
reposaali
sekobarbitaali
sekbutabarbitaali
sigmodaali
syklobarbitaali
talbutaali
tetrabarbitaali
tialbarbitaali
tiamylaali
tiopentaali
tiosekonaali
tiotetrabarbitaali
vinbarbitaali
vinyylibitaali
Käännös suomeksi
Avaruustykki

Avaruustykki on tykki tai kanuuna, joka ampuu esineen avaruuteen tai maata kiertävälle radalle. Toimivaa avaruustykkiä ei ole koskaan tehty. Korkeimmalle ammuttu tykin ammus ylsi 180 kilometrin korkeuteen, joka ei ollut läheskään riittävä irtautumiseen Maan vetovoimasta tai pääsemiseen kiertoradalle.
Avaruustykki olisi toimiessaan raketteihin verrattuna erittäin halpa keino saada hyötykuomaa avaruuteen. Laukaistaessa syntyvä kiihdytys olisi kuitenkin niin raju, ettei ihmistä tai herkkiä laitteita voitaisi tällä tavalla avaruuteen lähettää. Jotta ammus pääsisi kiertoradalle, siinä täytyisi olla mukana myös pieni rakettimoottori, joka pyöristäisi ammuksen lentorataa siten, ettei se kulkisi ilmakehän sisältäselvennä.
Eräs tunnetuimmista avaruustykin kuvauksista on Jules Vernen kirjassa Maasta Kuuhun (1865).
Aiheesta muualla

Animaatio Newtonin tykistä
Beep Media Player

| Beep Media Player |
| --- | --- |

 Kuvankaappaus BMP:stä
Kehittäjä:  BMP Development Team
Kehityshistoria
Vakaa versio:  0.9.7.1 / 22. lokakuuta, 2005
Tiedot
Ohjelmistotyyppi:  Mediasoitin
Alusta:  Linux, Unix
Lisenssi:  GNU GPL
Aiheesta muualla
Verkkosivusto
Beep Media Player on avoin GNU GPL-lisensoitu XMMS-soittimeen perustuva multimedia-soitin. Pääasiallisesti se on XMMS-soittimen siirros GTK+ 2-rajapinnalle joka saa integroitua sen paremmin tuoreimpien GNOME, Xfce ja GTK-QT:n kanssa myös KDE-työpöytäympäristöihin.
XMMS:n tavoin BMP tukee myös Winampin ja XMMS:n nahkatiedostoja.
Beep Media Playerin kehitys lopetettiin viimeisen version (0.9.7.1) julkaisun jälkeen, mutta kehittäjät ottavat yhä vastaan bugikorjauksia. Beep Media Playerin kehittäjät ovat siirtyneet kehittämään BMPx-soitinta, joka ei pohjaudu vanhaan koodiin. 
William "nenolod" Pitcock aloitti Audacious-projektin, joka jatkaa Beep Media Playerin kehitystä.
Beumer

Beumer voi tarkoittaa seuraavia:
Famke Beumer Janssen (s. 1964), alankomaalainen näyttelijä ja malli
Jürgen Beumer, Jürgen Marcus (s. 1948), saksalainen laulaja
Toos Beumer (s. 1947), alankomaalainen uimari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Beumer”, voi hakea sivunnimihaulla, laajalla sivunnimihaulla tai tekstihaulla.
Berberidopsidales

| Berberidopsidales |
| --- | --- |
 Aextoxicon punctatum
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Berberidopsidales  Bromhead
Katso myös
   Berberidopsidales Wikispeciesissä   Berberidopsidales Commonsissa 
Infobox OKNimi-testi OK: 
Berberidopsidales on koppisiemenisiin kuuluva aitokaksisirkkaisten lahko, joka käsittää vain kaksi heimoa: Aextoxicaceae ja Berberidopsidaceae. Ensimmäisen ainoa laji Aextoxicon punctatum on Keski-Chilessä kasvava kaksikotinen ja ainavihanta puu, ja jälkimmäinen käsittää yhden chileläisen ja yhden itäaustralialaisen puuvartisen köynnössuvun. Geenitutkimusten mukaan ne muodostavat yhtenäisen ja monofyleettisen ryhmän, mitä tukevat muun muassa niiden puusolukon samankaltaisuudet.
Heimot

Aextoxicaceae
yksi suku, Aextoxicon, ja yksi laji: Aextoxicon punctatum
Berberidopsidaceae
kaksi sukua, korallihelmet (Berberidopsis) ja Streptothamnus, joissa kolme lajia